open-index/open-wikipedia-markdown huggingface dataset:
Anders Kristiansen

**Anders Kristiansen** er navnet til flere personer:

*Anders Kristiansen (fotballspiller)
*Anders Kristiansen (golfspiller)
*Anders Kristiansen (friidrettsutøver)
Norman Coburn

**Norman Coburn** (født 6. mars 1937 i Sydney, Australia) er en australsk skuespiller som er mest kjent for rollen som Donald Fisher i Home and Away. Coburn spilte rollen som Summer Bay High sin rektor fra 1988-2003, men har hatt noen gjesteopptredener siden. Datteren hans, Nana Coburn, har hatt gjesteroller i serien.

## Eksterne lenker
*
Ray Meagher

**Ray Meagher** (født 4. juli 1944 i Roma i Queensland, Australia) er en australsk skuespiller som er mest kjent for å spille Alf Stewart i Home and Away. Meagher er den eneste av de originale skuespillerne som fortsatt er med i serien. I 2010 ble han hedret med hedersprisen under Logie Awards, Australias svar på Emmy. Etternavnet hans uttales 'Marr'.

## Referanser


## Eksterne lenker
*
Debra Lawrance

**Debra Lawrance** (født 1. januar 1957 i Melbourne, Australia) er en australsk skuespiller som er mest kjent for å ha spilt Pippa Fletcher Ross i Home and Away. Lawrance overtok rollen i 1991 etter at den originale Pippa, Vanessa Downing, sluttet. Lawrance spilte Pippa til 1998, men har hatt flere gjesteopptredener siden. Debra Lawrance er gift med Dennis Coard, som også spilte mannen hennes i serien, Michael Ross. Paret har to barn: Grace og William.

## Referanser


## Eksterne lenker
*
Guangzhou–Zhuhai Intercity Mass Rapid Transit

**Guangzhou–Zhuhai Intercity Mass Rapid Transit**, **Guangzhou-Zhuhai Intercity MRT** eller **Guangzhu MRT** (kinesisk: 广州珠海城际快速轨道) er en høykastighets passasjerjernbane mellom Guangzhou sørbanegård i Panyu i Guangzhou og Zhuhai lufthavn i Zhuhai, via blant annet Shunde og Zhongshan i provinsen Guangdong i Folkerepublikken Kina.

Jernbanen ble satt i drift i januar 2011. Den kan deles i tre segmenter med i alt 27 stasjoner. Hovedstrekket er mellom Guangzhou og Zhuhai, via Shunde og Zhongshan, og er på 117 km, med 17 stasjoner og maksimal hastighet på 200 km/t. Den har en forlengelse videre fra Zhuhai sentrum til Zhuhai flyplass på 35,3 km, med 7 stasjoner og en topphastighet på 160 km/t. En sidelinje fører fra Zhongshan og Jiangmen og er på 26 km, med seks 6 stasjoner og en maksimumsfart på 200 km/t.

Når linjen er i full drift kan passasjerer på hovedlinjen velge mellom nonstop mellom Zhuhai og Guangzhou Sør på 46 minutter, og en 76-minutters 140 km/t reise med stopp på alle stasjoner. 

Byggingen av jernbanelinjen tok til i 2005.

## Referanser
Virgin Australia

**Virgin Airlines Australia Pty Ltd** (tidligere kjent under navnet Virgin Blue Airlines Pty Ltd) er et av Australias største flyselskaper, i tillegg til å være det største luftfartsselskapet som bruker Virgin-varemerket.

Selskapet er en del av Virgin Group grunnlagt av den britiske forretningsmannen Richard Branson.

Til å begynne med fløy selskapet en rute og eide to fly, men situasjonen snudde brått etter Australias da største flyselskap Ansett Australia ble nedlagt i 2001. Virgin Airlines ble da et av landets største flyselskaper.

## Destinasjoner

## Kilder
* informasjonsside om flyselskapet Virgin Australia på norsk 

## Eksterne lenker
*
Sozopol

**Sozopol** (*[[bulgarsk]]: Созопол*) er en by i Bulgaria på kysten av Svartehavet.

Byen ligger syd for Burgas, og er en del av Burgas oblast. Byen utgjør med omegn Sozopol kommune hvor den er administrasjonssenteret. Sozopol hadde per 31. desember 2010 tilsammen 5&nbsp;286 innbyggere.

Sozopol er en av de eldre byene i Bulgaria, og gamlebyen i Sozopol er en turistdestinasjon.

## Referanser


## Eksterne lenker
* 
* sozopol.org
Innriss

***Innriss*** er et musikkalbum med CC Cowboys. Albumet ble utgitt den 24. juni 2011.

## Sporliste

# «Innriss» (Grønneberg)
# «Jern og metall» (Grønneberg)
# «Bare du» (Grønneberg), med Hanna-Maria Grønneberg
# «Venter her på deg» (Grønneberg)
# «I loopen» (Grønneberg)
# «Hvor går verden hen» (Grønneberg)
# «To hjerter og en sjel» (Grønneberg)
# «Et annet liv» (Grønneberg)
# «Vindu for alle vinder» (Grønneberg)
# «Innriss #2» (Grønneberg)
## Medvirkende
### CC Cowboys
* Magnus Grønneberg - sang, gitar, piano, munnspill, låtskriver, produsent
* Jørn Christensen - gitarer, piano, orgel, kor, tekniker, produsent, celloarrangement 
* Per Vestaby - bass, kor
* Agne Sæther - trommer, perkusjon, kor
### Andre medvirkende
* Kyrre Fritzner - produsent, piano, orgel, gitar, loops
* Hanna-Maria Grønneberg - sang, bakgrunnvokal
* Paulin Voss - cello
* Embla Åslein Christensen - bakgrunnvokal
* Ida Roggen - bakgrunnvokal
* Nina Mortvedt - bakgrunnvokal
* Dag Lundquist - tekniker
* Magnus Rakeng - coverdesign
* Per Heimly - fotograf
* Isabell Ødegaard - stylist
* George Tanderø - miks
* Morten Lund - mastering

## Eksterne lenker
*
Arnulf Olsen

**Arnulf Sigfred Olsen** (født 13. oktober 1928 i Hammerfest, død 24. februar 2021 i Hammerfest) var en norsk politiker (Ap). Han var ordfører i Hammerfest i to perioder, 1971–1975 og 1983–1987 og fylkesordfører i Finnmark i to perioder, 1977–1984. Han var utdannet innen Postverket og var postsjef i Hammerfest.

## Bakgrunn
Arnulf Olsen vokste opp på Fuglenes i Hammerfest, sønn av Arne Kristian Olsen (1908–1979) og Sigrid Olsen (1909–1990). Han tilbrakte mye tid hos sin farmor Magna Serine Olsen (f. Jørgensen, 1880–1955), og sin farfar Rudolf Joachim Martin Olsen (1876–1966). Farfaren var bødker og arbeidsformann på ishavsbruket til Feddersen & Nissen på Fuglenes fra 1909 fram til evakueringa i 1944. Han var med på å bygge opp arbeiderbevegelsen i Nord-Norge på begynnelsen av 1900-tallet, og satt i mange år i bystyret og formannskapet i Hammerfest, som representant for Arbeiderpartiet. Han var også varaordfører i en periode på 1920-tallet. Farmoren representerte gjennom flere år Arbeiderkvinnene i flere utvalg og styrer i Hammerfest. 

Arnulf ble, som resten av Hammerfests befolkning, evakuert under krigen, og etter et langt opphold i Harstad kom Arnulf tilbake til Hammerfest med nordgående hurtigrute Lofoten 4. juli 1946. 

## Politisk engasjement
Arnulf Olsen meldte seg inn i AUF 12. september 1956. Etter å ha bekledt flere kommunale verv ble han i 1968 fast medlem av formannskapet i Hammerfest.

Olsen var med i kampen 1970-tallet om å få oljevirksomhet i Barentshavet, som formann i Landsdelsutvalget for Nord-Norge og Namdalen og leder i Nordnorsk oljeråd. Striden sto om å få lagt en oljebase til Hammerfest.

Han ble valgt som ordfører i Hammerfest i 1971, et verv han hadde fram til 1975. Han var samtidig medlem av Finnmark fylkesting. I 1976 ble han valgt som fylkesordfører i Finnmark, der han satt i to perioder, 1975–1984. Etter valgt i 1983 ble han igjen valgt til ordfører i Hammerfest. I perioden 1976–1984 var han også medlem av Landsdelsutvalget og Nordnorsk oljeråd 1976–1984, der han var leder. Han var medlem av sentralstyret i Kommunenes Sentralforbund i perioden 1977–1985.

## Frivillighet
Arnulf Olsen var aktiv i friidrett for IL Stein og tok flere medaljer i nordnorske mesterskap 1948–1954. Etter at han trakk seg tilbake fra politikken var han meget aktiv i Hammerfest historielag, herunder som styremedlem. Dessuten medvirket han til den årlige utgivelsen av årboken *Øyfolk*. Han hadde også eneansvaret for utgivelsen av 14 årganger av historielagets «Hammerfest-kalenderen».

## Referanser
Cover Me (Hanne Sørvaag-album)

***Cover Me*** er et musikkalbum med Hanne Sørvaag. Albumet ble utgitt den 3. juni 2011.

## Sporliste

# «Bring Me Down»
# «Brief and Beautiful»
# «My Heart Is Yours»
# «November December»
# «You're Like a Melody»
# «Next to You»
# «On Jupiter»
# «My Destiny»
# «Disappear»
# «Consequence of You»
# «Say Hello to Goodbye»

## Eksterne lenker
*
Danube Wings

**Danube Wings** er navnet på et regionalt luftfartsselskap som driver både ruteflyvninger og charterflyvninger. Selskapet ble opprettet i 2008. 
Varemerket tilhører VIP WINGS som også er innehaver av lisensen. Selskapet bruker ATR 72-fly.

## Destinasjoner
* 
** Rijeka  
** Splitl   
** Zadar   
* 
** Bratislava  
** Kosice  

## Eksterne lenker
* 
* informasjonsside om flyselskapet Danube Wings på norsk
Høyvogn

En **høyvogn** var en hestetrukken to- eller firehjuls flatvogn, der det ble festet høye karmer på sidene for at den skulle kunne romme mest mulig høy. Høylasset ble vanligvis lagt på til nær dobbelt høyde av karmene og «kneppet» sammen ved hjelp av et børetau. Utenom hjul og akslinger, var vogna og karmene laget av trematerialer. Det gjorde vedlikehold og reparasjoner enklere dersom noe knakk, siden de fleste gårder hadde litt trevirke i reserve. 

Utenom høyonna ble samme vogn brukt til forefallende transport, vanligvis uten karmer dersom ikke lasset skulle sikres med dem.
 
Nyere høyvogner kunne være i metall med flere brukervennlige finesser, som traktorhengerfeste. Høyvogner er etterhvert erstattet av andre redskaper i tråd med at bruk av tørrhøy er nesten borte.

## Litteratur
*
Jack Betts

**Jack Fillmore Betts** (1929–2025), også kreditert under navnet **Hunt Powers**, var en amerikansk karakterskuespiller. Han startet karrieren som teaterskuespiller, før han fikk spilte i en rekke spaghettiwesterns og etter hvert andre filmer, og hadde roller i enkeltepisoder av flere titalls TV-serier.

## Referanser


## Eksterne lenker
*
Kinanda

***Kinanda*** er et musikkalbum med Stella Mwangi. Albumet ble utgitt den 17. juni 2011.

## Sporliste

# «Haba Haba»
# «Take My Time»
# «Hula Hoop» med Mohombi
# «Dance in the Rain»
# «Hello»
# «Lookie Lookie»
# «Copy My Swang»
# «Next Flight»
# «Smile»
# «Hakuna Matata»
# «Throw Me a Ladder» med J. Rice

## Eksterne lenker
*
Mixes (Kylie Minogue)

***Mixes*** er et remixalbum av den australske sangeren Kylie Minogue, utgitt av Deconstruction Records den 3. august 1998 i Storbritannia. Albumet ble først utgitt på vinyl, og ble senere gitt ut på CD som et dobbelalbum på grunn av høy etterspørsel. *Mixes* debuterte på 63.-plass på den britiske albumlisten, og lå på listen i en uke.

## Sporliste
;CD 1
#«Too Far» (Brothers in Rhythm Mix) – 10:21
#«Too Far» (Junior Vasquez Mix) – 11:44
#«Some Kind of Bliss» (Quivver Mix) – 8:39
#«Breathe» (Tee's Freeze Mix) – 6:59
#«Breathe» (Sash! Club Mix) – 5:20

;CD 2
#«Breathe» (Nalin & Kane Remix) – 10:11
#«Did It Again» (Trouser Enthusiasts' Goddess of Contortion Mix) – 10:22
#«Did It Again» (Razor'n Go Mix) – 11:21
#«Too Far» (Brothers in Rhythm Dub Mix) – 8:31

 «Too Far» (Brothers in Rhythm Dub Mix) ble ikke tatt på vinyl utgaven.

## Eksterne lenker
* ''Mixes'' på Allmusic
Kultur- und Kongresszentrum Luzern

**Kultur- und Kongresszentrum Luzern** (**KKL**) er en konsertarena og kongressenter i Luzern, Sveits. 

Det multifunksjonelle kulturhuset har en rekke fasiliteter, deriblant en 1892-seters konsertsal. Bygningen ble oppført tidlig på 1930-tallet, men ble ombygd og renovert i perioden 1992-1998.

## Referanser


## Eksterne lenker
*
Cornelius Gurlitt

**Gustav Cornelius Gurlitt** (født 10. februar 1820 i Altona, død 17. juni 1901 i Altona) var en tysk komponist.

Gurlitt skrev kammermusikk, orkestermusikk, musikk for piano og opera. Han studerte komposisjon med Carl Reinecke i København på 1840-tallet og inngikk i vennekretsen til komponister som Robert Schumann og Johannes Brahms.

## Referanser

## Eksterne lenker
*
Jan Syrovýs andre regjering

**Jan Syrovýs andre regjering** var et forretningsministerium ledet av general Jan Syrový, som satt som statsminister og forsvarsminister. Den satt fra 4. oktober til 1. desember 1938, og var den første regjeringen under Republikken Tsjekko-Slovakia.

## Bakgrunn
Syrovýs første regjerings fall den 4. oktober 1938 var et resultat av at den slovakiske ministeren Matúš Černák hadde søkt avskjed etter at hans ultimatum om slovakisk selvstyre ikke hadde blitt oppfylt. Som følge av dette utnevnte Syrový en ny regjering hvor han fortsatte som forsvarsminister og statsminister. Da president Edvard Beneš søkte sin avskjed den 5. oktober overtok Syrový noen av presidentskapets plikter (i samsvar med den tsjekkoslovakiske grunnloven) inntil Emil Hácha ble valgt til president den 30. november 1938.

## Jan Syrovýs regjering

## Se også
*Münchenavtalen
*Jan Syrový

## Referanser


## Eksterne lenker
* www.vlada.cz – Hjemmeside til Den tsjekkiske republikks regjering **(tsjekkisk)**
John Blackley

**John Henderson Blackley** (født 12. mai 1948 i Westquarter, nær Falkirk) er en skotsk fotballtrener og tidligere spiller.

Blackley fikk 279 kamper som midtstopper for Hibernian og spilte også for Newcastle United, Preston North End og Hamilton Academical FC. Han fikk sju landskamper for Skottland og representerte landet i Fotball-VM 1974, der han spilte i 2&ndash;0-seieren over Zaire.

Blackley begynte sin managerkarriere med Hamilton i oktober 1981, mens han fortsatt var spiller. Han forlot Hamilton i 1983 og ble spillende trener i Hibs, hans første seniorklubb, og rykket deretter opp til managerstillingen på Easter Road i 1984. Hans siste managerjobb var med Cowdenbeath, som han forlot for å bli assistent for Gordon Wallace i Dundee.

Blackley har siden jobbet i flere klubber sammen med Paul Sturrock, inkludert St Johnstone, Dundee United, Plymouth Argyle to ganger, Sheffield Wednesday og Swindon Town. Hans spesialitet har vært å arbeide med forsvarsspillerne, der han har kunnet dele sine erfaringer fra en 17 år lang spillerkarriere. Blackley var en del av den suksessfulle trenertrioen sammen med Paul Sturrock og Kevin Summerfield som gjorde at de opplevde fire opprykk i løpet av seks sesonger. Blackley og Summerfield forlot Plymouth i oktober 2009 etter at de hadde fått vite at kontraktene deres, som løp ut 2009-2010-sesongen, ikke ville bli fornyet.

For tiden er Blackley assistentmanager for Stirling Albion, og arbeider sammen med manager Jocky Scott.

## Referanser


## Eksterne lenker
*
Randy Savage

**Randall Mario Poffo** (født 15. november 1952, død 20. mai 2011 i Tampa Bay, Florida, USA), bedre kjent under artistnavnet **«Macho Man» Randy Savage**, var en amerikansk profesjonell bryter og skuespiller, best kjent for sin tid under World Wrestling Federation (WWF) og World Championship Wrestling (WCW). Han hadde også en kort karriere i Total Nonstop Action Wrestling (TNA). Savage vant tjue mesterskap i løpet av sin karriere som profesjonell bryter og er sju ganger verdensmester; to ganger WWF Champion, fire ganger WCW World Heavyweight Champion, og én gang USWA Unified World Heavyweight Champion. Han var også WWF Intercontinental Champion. WWE har kalt Savage den største internasjonale bryteren noensinne og har kreditert ham for å bringe «et høyere nivå av troverdighet til tittelen gjennom sin fantastiske forestillinger i ringen». Savage var WWF «kongen i ringen» 1987, og vinner av 1995 WCW World War 3.

## Referanser


## Eksterne lenker
* 
* 
* 
*
Frekhaug hovedgård

**Frekhaug hovedgård** ligger i Holtermandsvegen 17 på sørøstsiden av Holsnøy i Alver kommune. Hovedhuset er et laftet, toetasjes tømmerhus med valmtak og liggende, hvitmalt panel. Bygningen har en portal i rokokko med initialene CH. Bygningen ble trolig oppført i 1780-årene og er omkranset av gråsteinsmurer.

## Historie
På 1700-tallet ble gården Frekhaug eid av en rekke byborgere fra Bergen. I 1780 ble gården kjøpt av skipperborger Cort Abrahamsen Holtermann (1730–1813). Han oppførte trolig hovedhuset på gården og bodde der fast fram til sin døde. Albert Schriver kjøpte deretter gården i 1815. Han bodde her sammen sine tre ugifte søstre. Det finnes nedtegnelser av Elisabeth Welhaven fra et besøk hos Schriverfamilien rundt 1840. Fra 1914 var gården eid av Nordhordland indremisjon.

### Fredning
I 1924 ble bygningen fredet av Riksantikvaren. Bygningen hadde dengang «tapeter -som tildels er bevaret- med malte jagtstykker i storstuen, blomster i "Blaastuen" etc». Ifølge Elisabeth Welhavens beretning fra rundt 1840 hadde tapetene motiver med malte hyrdeidyller.

### Ombygninger
Hovedhuset ble innvendig ombygget i 1965 og et nytt trappehus ble etablert på den ene kortsiden. I 1976 ble taket lagt om og de opprinnelige teglpannene skiftet til ru betongstein. Bygningen preges i dag av å være sterkt ombygget innvendig, med bare noe bevart listverk og dører, samt deler av et eldre, stjernemønstret gulv i andre etasje. Bygningen brukes i dag som barnehage og eies av Nordhordland Folkehøgskule.

Prospekttegneren Johan F. L. Dreier har laget et prospekt med Frekhaug i 1812 som viser bygningen i sitt opprinnelige miljø.

## Litteratur
* Anders Bjarne Fossen, *Leia langs Norgeskysten*, Bodini forlag, Bergen, 2007.

## Referanser
Hurricane (andre betydninger)

**Hurricane** kan vise til:

* Hurricane, det engelske ordet for tropisk syklon
* Hawker Hurricane, et britiskprodusert jagerfly, brukt under 2. verdenskrig
* Hurricane, tilnavn på den amerikanske mellomvektsbokseren Rubin Carter
* Hurricane, tilnavn på den nordirske snookerspilleren Alex Higgins (1949–2010)
* The Hurricane, tidligere artistnavn på den amerikanske fribryteren Gregory Helms
* Hurricane (Westend-sang), Østerrikes bidrag i Eurovision Song Contest 1983
* Hurricane (Eden Golan-sang), Israels bidrag i Eurovision Song Contest 2024

## Se også
* Carolina Hurricanes, et ishockeylag i NHL
Mostøyltunnelen

**Mostøyltunnelen** er en veitunnel på europavei 134 i Tokke kommune i Telemark. Tunnelen er 123 meter lang.

Tunnelen ble sammen med Mostøylbakken bru bygget for å komme rundt den problematiske og ulykkesutsatte Mostøylbakken. En av de alvorligste hendelsene skjedde på morgenen den 21. desember 1985, da et vogntog fikk for stor fart ned bakken og torpederte et bolighus i bunnen av bakken, rett ved avkjørselen til fylkesvei 452. Kun sjåføren fikk lettere skader, mens et hjørne av huset var nesten helt borte, og ble etter hvert pakket inn i presenning. Huset ble ikke bygget ordentlig opp igjen før etter at veien ble lagt om.

Det ble foreslått to alternativer til ombygging av strekningen. Det billigste og enkleste var å rette ut veien litt utover sletta og heve den tre meter på det laveste, mens det andre var å bygge ny vei i lia bak bebyggelsen og samtidig unngå dumpa. Høsten 1995 ble endelig forslag lagt fram for reguleringsplan, og valget falt på ny vei i lia med bru og tunnel for å unngå fylling og skjæring som ville gitt barriereeffekt mot landskapet bak. Reguleringsplanen ble godkjent i 1996 og i januar 1997 ble bevilgninger til prosjektet gitt. Anleggsarbeidet startet i april 1997 og den 9. desember 1998 ble 1,5 kilometer ny vei med bru og tunnel åpnet. Mens den gamle Mostøylbakken hadde ni prosent stigning, er det ikke mer enn fem prosent stigning på den nye veien. Mostøyltunnelen var den første tunnelen på E134 øst for Haukelifjell (Vågslidtunnelen).

## Se også
*Veitunneler i Norge
*Undersjøiske veitunneler i Norge

## Referanser
Lutherske messer (Bach)

**Lutherske messer** (*Lutherische Messen* eller *Kleine Messen*) av Johann Sebastian Bach er betegnelsen på fire korte messer i F-dur, A-dur, g-moll og G-dur, BWV 233 – 236 som tonesetter den latinske messes kyrie og gloria.

I den katolske kirkemusikken kalles slike messer *[[missa brevis]]* eller bare *missa*, i den protestantiske også «luthersk messe». Til sammenligning består en fullstendig tonesetting av alle messedelene (*missa tota*) av fem deler: kyrie, gloria, credo, sanctus (inkludert hosanna og benedictus) og agnus dei.

## Beskrivelse
Bachs *missae* var, i motsetning til den senere Messe i h-moll, trolig ment for bruk i liturgien. Sannsynlig ble de skrevet noen år etter en *Missa* beregnet på det katolske hoffet i Dresden (1732) som senere ble satsene «Kyrie» og «Gloria» i h-moll-messen, i dag dateres de lutherske messene til rundt 1738/39. De kan være skrevet for kunstmesénen og forleggeren grev Franz Anton von Sporck eller oppført for ham i Böhmen.

I disse korte messene er kyriene ensatsige, tredelte korsatser, mens gloria-tekstene er delt i fem satser med åpnende og avsluttende korsatser og soloarier innimellom. Spilletiden tilsvarer en gjennomsnittlig kantate, noe som taler for at de hadde et praktisk formål i gudstjenesten. 

I likhet med Messe i h-moll er Lutherske messer såkalte «parodier»; de består nesten utelukkende av omarbeidinger av eksisterende kor og arier. De oppussede kantatene stammer overveiende fra Bachs tid i Leipzig. Fordi den opprinnelige tyske kantateteksten måtte erstattes med latinsk prosa var det nødvendig med endringer i sangpartiene.

Dette arbeidet kan ses på som uttrykk for at Bach mot slutten av livet bestrebet seg på å framstille verk som han så som spesielt verdifulle i en tidløs kontekst. 

## De enkelte messene
### Messe F-dur BWV 233

### Messe A-dur BWV 234

### Messe g-moll BWV 235

### Messe G-dur BWV 236

## Referanser og fotnoter


## Eksterne lenker
*
Bovrup-kartoteket

**Bovrup-kartoteket** eller **Bovrup Bogen** er en avskrift av medlemskartoteket for Danmarks Nationalsocialistiske Arbejderparti (DNSAP) som  ble utgitt i bokform i tiden etter befrielsen.

Kartoteket var opprettet av partiføreren Frits Clausen som bodde i Bovrup - herav navnet. I løpet av 1945 foretok  motstandsfolk avskrift av kartoteket i bitterhet over at tidligere medlemmer av nazistpartiet straffritt og ubemerket kunne gjenoppta sine tidligere posisjoner i samfunnslivet. Det førte til motstandsbevegelsens utgivelse i mars 1946.

Kartoteket inneholdt opp til  medlemmer, men avskriften hadde bare . Det har ikke vært mulig å få en entydig forklaring på denne forskjellen. Kartoteket er inndelt etter hvor i landet medlemmet bodde og er deretter sortert alfabetisk med angivelse av fødselsår, yrke, bopel og innmeldelsesdato.
En avgjørelse fra 1946 ved Københavns Byret bestemte at utgivelsen hørte under arkivloven, noe som innebar at det bare kunne fås adgang til kartoteket etter søknad til Justitsministeriet (i dag Rigsarkivet) i hvert enkelt tilfelle. 

Behandlingen av søknader har utviklet den praksis at primært utdannede historieforskere har adgang til opplysninger. Sekundært har flere lokale lister med navn på medlemmer av DNSAP også fått adgang. Det var denne praksisen som fikk Claus Bryld til å planlegge en offentliggjøring av  navn på cd-rom.

En lang rekke kjente dansker er notert i kartoteket, blant annet fhv. statsminister Poul Nyrup Rasmussens far, Oluf Nyrup Rasmussen.

I tillegg til den originale bokutgivelsen har det blitt gitt ut en rekke duplikater som også har samme beskyttelse. Det er imidlertid enkelte eksemplarer som av ikke nærmere angitte årsaker er offentlig tilgjengelige utenom Justitsministeriet og Rigsarkivet.

## Referanser
Mikal Høyem

**Mikal Høyem** (født 10. mai 1920 på Byneset i Sør-Trøndelag, død 16. juni  2005) var kulturell multikunstner og virket blant annet som dikter, revyartist, skribent og musiker. 

## Tidlige år
Han vokste opp i fattige kår på en husmannsplass på Byneset utenfor Trondheim. Etter gode resultater på realskolen kom han inn på Orkdal landsgymnas og videre på lærerskolen på Elverum som han ble uteksaminert fra i 1943. I krigsårene møtte han sin blivende kone Aslaug fra Overhalla. I 1948 gjorde tilfeldighetene at de bestemte seg for å prøve et år i gruvebygda Malm. 

Malm var på den tiden kulturell smeltedigel med Fosdalens Bergverk i sentrum. Hit kom folk fra alle deler av Skandinavia for å ta del i gruveeventyret. Gruvedriften gjorde Malm til en rik kommune, noe som igjen skapte uvanlig stort rom for kulturell utfoldelse. Moderne skolebygg med kombinert gymsal/festsal og svømmebasseng kom i 1951 og det nye skolebygget skulle bli Høyems arbeidsplass til han ble pensjonist. Samfunnshus med to festsaler, amfi og scene av nasjonal størrelse var på plass noen år senere. På 1950-tallet var Malm samfunnshus et naturlig stoppested for både nasjonale revyturneer og Riksteatret. Mikal Høyem var konferansier når tilreisende kompanier og artister gjestet Malm.  

## Kulturpersonligheten
Ettersom læreryrket hadde relativt høy status midt på 1900-tallet, hadde også Høyem og hans familie en realtivt høy sosial status i bygda allerede fra de flyttet dit. Den iboende interessen for alt kulturliv gjorde dessuten at Høyem raskt ble en av de kulturelle bærebjelkene i bygda. Han var også svært omgjengelig, og ble derfor en ettertraktet og etter hvert obligatorisk deltaker i enhver lokal kulturbegivenhet.   

Samfunnshuset ble sentrum for en etter hvert omfattende revyvirksomhet, og Mikal Høyem viste talent for fremføring av dikt, sanger og sketsjer. Senere ble han kanskje best kjent som forfatter av revyer, visesanger, dikt og taler. 

## Malmtrioen
Sammen med Olaf Utvik og Helge Skjevik dannet Høyem Malmtrioen, og trioen ble sent på 1970- og tidlig på 1980-tallet kjent også utenfor kommunens grenser. Musikkalbumet *[[Med hatten på snei]]* ble en salgssuksess både på vinyl og kassett i 1980. Den førte til TV-opptredener og etterspørsel etter trioen i hele Trøndelag. Noen økonomisk gullgruve ble det imidlertid ikke da plateselskapet, Arctic Records i Trondheim, gikk konkurs i det platen ble lagt ut for salg. Malmtrioen rakk omtrent 100 opptredener før sykdom gjorde at det lille ensemblet måtte avvikles.

## «Elever»
Høyem var både mentor, revyleder og inspirator for flere kulturpersonligheter som skuespiller Evy Kasseth Røsten og journalist og gullpenn-vinner Gudleiv Forr. 

## Ettermæle

### Portrettbyste
Etter sin død i 2005 ble Høyem hedret med kabaretrevyen *Malms store kulturbærer gjennom 60 år*. Pengene fra revyen ble brukt til å finansiere en byste av ham som nå står i Verraparken i Malm.

### Biografi
I 2009 ga Odd Vannebo ut boken *Å du, å du...så godt de e! En revykonge og hans tekster*, som er en biografi om Mikal Høyem.

## Referanser


## Eksterne lenker

## Kilder
*
Åsvald Lima

**Åsvald Toralf Lima** (født 4. oktober 1942 i Oltedal i Gjesdal kommune) er en norsk matematikkprofessor. Lima ble dr. philos. i 1974 ved Universitetet i Oslo. Hans veileder var Erik Alfsen. Han var veileder for Olav Kristian Nygaard og Trond Abrahamsen.

## Referanser


## Eksterne lenker
Breathe (Kylie Minogue)

«**Breathe**» er en dansepop-sang skrevet av australske sangeren Kylie Minogue, Dave Ball og Ingo Vauk for Minogues sjette album *[[Impossible Princess]]* (1997). Sangen ble produsert av Dave Ball og Ingo Vauk og fikk en blandet mottakelse fra kritikere. Sangen ble utgitt som den tredje singelen i første kvartal i 1998 og nådde Topp 20 i Storbritannia.

## Formater og sporliste
Dette er de formatene og spor oppføringer av store single utgivelser av «Breathe».

### CD singel 1
#«Breathe» (Radio Edit) — 3:39
#«Breathe» (Tee's Freeze Mix) — 6:59
#«Breathe» (Nalin & Kane Remix) — 10:11
#«Breathe» (Album Mix) — 4:38

### CD singel 2
#«Breathe» (Radio Edit) — 3:39
#«Breathe» (Sash! Club Mix) — 5:20
#«Breathe» (Tee's Radio Edit) — 3:29
#«Did It Again» (Video) — 4:15

## Eksterne lenker
* 
* 
* ''Breathe (Kylie Minogue)'' på Allmusic
Nevill Maskelyne Smyth

**Nevill Maskelyne Smyth** (født 14. august 1868, død 21. juli 1941) var en britisk offiser og mottaker av Victoria Cross, den høyeste og mest prestisjetunge medaljen som kan tildeles britiske styrker for tapperhet i møte med fienden.

Smyth var sønnen til Warington Wilkinson Smyth, en kjent geolog. Hans bestefar var admiral W.H. Smyth.

Smyth ble utdannet ved Westminster School. Han ble i 1888 uteksaminert fra Royal Military College i Sandhurst. Smyth ble utstasjonert i Britisk India med grad som fenrik den 22. august 1888. I 1896 ble Smith stasjonert i Kairo med sitt regiment, og han ble forfremmet til løytnant den 26. april samme år. 

Den 8. desember 1897 ble Smyth forfremmet til kaptein og han ble forfremmet til oberstløytnant 1. mai 1909 før han ble utlånt til den egyptiske hæren og i 1913-1914 var Smyth kommandant for distriktet Khartoum i Sudan hvor han var aktiv i bekjempelsen av slavehandel.

Smyth ble utnevnt til kommandør av Order of the Bath (CB) under en seremoni i januar 1916.

Smyth ledet en brigade i Frankrike i 1916, og den 28. desember samme år tok han kommandoen over den andre australske divisjon med grad som midlertidig generalmajor. 

Under den første verdenskrig ble Smyth tildelt den belgiske utmerkelsen Croix de Guerre og den franske Æreslegionen for sine militære prestasjoner.

Smyth pensjonerte seg fra den britiske hæren den 5. juli 1924. Etter dette emigrerte Smyth til Australia og begynte med gårdsbruk i Balmoral i Victoria i 1925 sammen med sin kone og tre barn. En av hans sønner, Dacre Smyth, begynte på en militær karriere i den australske marinen.

## Referanser
Sannerholttunnelen

**Sannerholttunnelen** er en veitunnel i Nome kommune i Telemark. Tunnelen er en del av riksvei 36. Den er 123 meter lang. 

## Se også
* Slåttekåstunnelen‎

* Veitunneler i Norge
* Undersjøiske veitunneler i Norge
Alternative Investment Market

**Alternative Investment Market** (AIM) er et undermarked på Londonbørsen hvor mindre selskaper kan børsnoteres, og som har et mer fleksibelt regulatorisk regime enn hovedmarkedet.
Fagerholt

**Fagerholt** er del av grunnkretsen Bleget-Fagerholt i delområdet Kongsgård øvre-Gimlekollen i Kristiansand. Området ligger på øst for Gimlekollen. Fagerholt skole ligger sentralt på Fagerholt. På Fagerholt industriområde, som egentlig ligger på Bleget, har flere bedrifter sine lokaler. I 2000 åpnet Rimi Fagerholt (senere COOP Extra) og i 2018 åpnet Rema 1000 like ved. På Hestnestangen ved Topdalsfjorden er badeplassen og friområdet Paradisbukta, et av flere steder i Kristiansandsområdet med dette navnet. Ved friområdet er det parkeringsplasser, toalett og bademuligheter fra ei lita sandstrand og fra svaberg.

På 1980-tallet begynte boligbygging på Bleget, og på 90-tallet innover mot Hyttemyrheia.

## Referanser
Tormod Bartholdsen

**Tormod Bartholdsen** (født 16. oktober 1946 i Kviby) er en norsk næringslivsmann, politiker (Høyre) og tidligere ordfører i Hammerfest (1995–1999). 

Han ble i 1995 den første Høyre-ordføreren i Hammerfest etter den andre verdenskrig. Han var i mange år aktiv i lokalpolitikken for Høyre i Sørøysund og Hammerfest kommuner. Bartholdsen har også i flere år vært fylkespolitiker i Finnmark, han var medlem av Sametinget 2001-2005, og har vært medlem i styret for Finnmarkseiendommen fra 2005.

## Referanser


## Kilder
* Odd Mathis Hætta: *Sametinget i navn og tall : Høsten 2001 - høsten 2005*
Howard Pyle

**Howard Pyle** (født 5. mars 1853, død 9. november 1911 i Firenze) var en amerikansk illustratør og forfatter.

Howard Pyle var opprinnelig fra Wilmington, Delaware. Han skreiv og illustrerte særlig  bøker for barn og unge, men bidro også med illustrasjoner til historiske eventyrfortellinger i Harper's Magazine og St. Nicholas Magazine. Hans klassiske debutbok *[[The merry adventures of Robin Hood]]* fra 1883, en versjon av det kjente eventyret tilpasset barn, blir forsatt utgitt. Flere av bøkene hans har handling fra middelalderens Europa, deriblant *The story of King Arthur and his knights* om Kong Arthur i fire bind. Flere av bøkene har kommet på norsk; en nyoversatt utgave av Pyles bok om Robin Hood så seint som i 1993.

Howard Pyle er av enkelte blitt kalt «amerikansk illustrasjons far». I 1894 begynte han å gi undervisning ved *Drexel Institute of Art, Science and Industry* (i dag Drexel University). I 1900 startet han sin egen stildannende kunst- og illustrasjonsskole: *Howard Pyle School of Illustration Art*. Skolen og stilen blant studentene derfra ble siden kjent som Brandywine School. Blant elevene var seinere berømte illustratører som Olive Rush, Newell Convers Wyeth, Maxfield Parrish, Frank Schoonover og Jessie Willcox Smith.

## Bibliografi (utvalg)
* 1883: *The Merry Adventures of Robin Hood of Great Renown in Nottinghamshire*
* 1885: *Within the Capes*
* 1887: *Pepper and Salt or Seasoning for Young Folk, The Rose of Paradise*
* 1888: *The Wonder Clock or Four and Twenty Marvelous Tales*
* 1892: *Men of Iron, a Romance of Chivalry* (filmatisert i 1954under tittelen *The Black Shield of Falworth*)
* 1894: *Jack Ballister's Fortune*
* 1895: *Twilight Land*
* 1895: *The Garden Behind the Moon*
* 1903: *Howard Pyle's Book of Pirates'
* [[1903]]: *The Story of King Arthur and His Knights*
* [[1905]]: *The Story of the Champions of the Round Table*
* [[1907]]: *The Story of Sir Launcelot and His Companions*
* [[1910]]: *The Story of the Grail and the Passing of Arthur''

## Se også
* Brandywine School

## Referanser


## Eksterne lenker
* 
* 
* 
*
Stråleforming

**Stråleforming** er en signalbehandlingsteknikk som bruker sensorer i et array for retningsbestemt transmisjon og mottakelse av et signal. Dette oppnås ved å kombinere elementer i arrayet slik at signaler fra én bestemt vinkel interfererer konstruktivt samtidig som signaler fra andre vinkler interfererer destruktivt. Stråleforming kan anvendes både på sender og mottaker til å oppnå romlig selektivitet. Forbedringen sammenlignet med en omnidireksjonell sender/mottaker er kjent som sender/mottaker-gain (eller -tap).

Stråleforming kan anvendes på både radio- og lydbølger. Kjente anvendelser er radar, sonar, seismologi, trådløs kommunikasjon, radioastronomi, tale, akustikk og biomedisin.
Engesland

**Engesland** er ei bygd i Birkenes kommune i Aust-Agder. Bygda er sentrum i det som var gamle Vegusdal kommune.

Bygdas lille sentrum ligger på oversiden av Ljosevatnet. Engesland er ellers omringet av masse variert natur med alt fra tettgrodd, gammel skog til høye fjell. Som følge av dette har bygda utallige merkede og umerkede turstier å by på.

I sentrum ligger butikken med tilhørende bensinpumpe. De siste årene har Engesland fått oppmerksomhet i media for innbyggernes   harde arbeid for å beholde butikken og pumpa si. Vegusdal kirke og Engesland bedehus ligger også i sentrum. 

## Referanser
Slaget ved Novara (1500)

**Slaget ved Novara** ble utkjempet i Milano i april 1500 mellom styrker til kong Ludvig XII av Frankrike og styrker til Ludovico Sforza, hertugen av Milano. Til slutt ble Sforza tatt til Frankrike som fange etter at hans tropper ble beseiret i slaget.

## Referanser


## Kilder
*Pettegree, Andrew. *Europe in the Sixteenth Century*. Blackwell History of Europe, 2002.
Paul Stang

**Paul Olaf Pederson Stang** (født 10. januar 1888, død 14. desember 1923) fra Stongfjorden, var en selvlært fotograf som trass i sin lave alder da han døde, etterlot seg en omfattende samling bilder som dokumenterer utviklingen av industrisamfunnet rundt Nordens første aluminiumsfabrikk i Stongfjorden. Med unntak av årene 1910 til 1914, jobbet han selv ved aluminiumsfabrikken fra oppstarten i 1908 fram til han døde i 1923. I 1999 ble boken *Stongfjord-albumet: Nordens første aluminiumsverk: bilete frå eit gamalt industrisamfunn* utgitt. Bildene i boken besto hovedsakelig av bilder tatt av Paul Stang.

## Bilder

Fil:AS Stangfjorden Elektrokemiske Fabriker.jpg|AS Stangfjorden Elektrokemiske Fabriker 
Fil:"Plankerenne" at Liljevatnet lake.jpg|Plankerenne for transport til og fra demningene 


## Referanser


## Kilder
* 

## Eksterne lenker
* 
* Fylkesarkivet i Sogn og Fjordane har lagt ut en rekke bilder fra Paul Stangs samling
* Stongfjorden. Fotosamling av Paul Stang.
The Rebel Flesh

**The Rebele Flesh** er den femte episoden av den sjette sesongen av den britiske science fiction serien *[[Doctor Who]]*, og er den første episoden av en to episoders historie. 
## Handling
I en framtidslik fabrikk, finner Doktoren mennesker som bruker kloner til å utføre oppgaver.

## Produksjon
Raquel Cassidy spilte tidligere i et lyddrama med Den femte Doktoren, *[[The Judgement of Isskar]]* hvor hun spilte Mesca.

## Kringkasting og mottakelse
Episoden oppnådde 5,7 millioner seere med 29,3 % av seerne.

## Referanser
Jean Balissat

**Jean Balissat** (født 15. mai 1971 i Lausanne, død 16. september 2007 i Corcelles-le-Jorat) var en sveitsisk komponist og perkusjonist.

Balissats *Le Chant de l'Alpe* ble benyttet som pliktnummer i forbindelse med europamesterskapet for brassband i 1994.

## Utvalgte verk
* *Passacaglia* (1959), for piano
* *Les Gursks* (1974), for wind band og brassband
* *Rückblick* (1980) for fiolin og orkester
* *Saisons* (1992), for brassband
* *Le Chant de l'Alpe* (1994) for blåseorkester, pliktnummer EM for brassband 1994.
* *Gli Elementi* (1998) for blåseorkester

## Referanser


## Eksterne lenker
* jeanbalissat.com
Mustafa Kamel Murad

**Mustafa Kamel Murad** (1927-1998) var en offiser og politiker fra Egypt.

Murad ble uteksaminert fra den egyptiske krigsskolen i 1948. Samme år deltok han som artilleri-offiser under Den arabisk-israelske krig i 1948. På grunn av sin opptreden og sine prestasjoner under felttoget ble Murad tildelt utmerkelsen Palestina-medaljen i gull  i 1948 og Sølvordenen i 1951. Murad fikk flere skader under krigshandlingene i Palestina og reiste derfor til Storbritannia for å få medisinsk behandling. 

I januar 1949 sluttet Murad seg sammen med blant andre Kamal el-Din Hussein til den revolusjonære egyptiske bevegelsen De frie offiserer, som hadde som mål å fjerne det egyptiske monarkiet og dets britiske rådgivere. Murad påtok seg oppgaven som stabssjef for en artilleri-enhet under statskuppet den 23. juli 1952 og under Den egyptiske revolusjonen i 1952, som førte til at kong Farouk ble fjernet fra makten og at Egypt ble en republikk. I 1954 fikk Murad en bachelorgrad i handel fra Universitetet i Kairo. Murad trakk seg fra det egyptiske forsvaret i 1956, og året etter fullførte han et diplom-studium i statsvitenskap ved Universitetet i Kairo. 

Fra 1969 til 1979 var Murad medlem av Egypts nasjonalforsamling. I 1975, mens han var styreleder for Handelskammeret i Kairo, stiftet han det politiske partiet *el-Ahrar* i opposisjon til president Anwar Sadat.

Murad døde i 1998.

## Referanser
Vom

**Vom** fra Oslo er et norsk rockeband. Bandet har blitt sammenlignet med Cables og amerikanske Lunachicks.

Jentene i bandet møtte hverandre på Blindern i 2002.

## Medlemmer

* Linda Fromreide – «El Burgo» – vokal
* Hedvig Mollestad Thomassen – «Mester Pøggs» – gitar
* Mai Elise Solberg – «Esel Rex» – bass
* Bente Fagereng – «Von Pøls» – trommer

## Diskografi
;Studioalbum 
* *[[Viva la Vom]]* (2010)
**[[Takk for maten den var god, her er plate nummer 2]]* (2014)

;Singler 
* «Chef! Chef! Chef!» (2009)
* «» (2014)

## Referanser
Salve Johannessen Kallevig

**Salve Johannessen Kallevig** (født 1732, død 4. februar 1794) var en norsk forretningsmagnat og direktør i Arendal.

## Slekt, segl og våpenskjold
Han ble døpt i Øyestad 17. februar 1732, og var sønn av sjøkaptein og kjøpmann Johannes Salvesen Kallevig (1699–1786) og Johanne Nilsdatter Nørholm (1697–1776). De bodde på Trommestadgården på Hisøy. Moren nedstammer fra den adelige slekten Benkestok, hvis stamfar Trond Tordsson Benkestok, satt i riksrådet i 1472. For Salve Kallevig har vi slektstavle 26 ledd tilbake til Olav den hellige. Faren tok borgerskap i Arendal i 1727.

Salve Kallevig brukte et segl med et våpenskjold som senere er brukt av etterkommere som slektsvåpen. Våpenet har i skjoldet en stående vær (saubukk) som holder et venstre skråstilt splittflagg med et kors. På hjelmen er hjelmtegnet en oppvoksende vær mellom to vinger. Våpenets heraldiske farger (tinkturer) er ukjente.

Våpenfiguren er en variant av det kristne symbolet Agnus Dei (Guds lam). Figuren skal muligens henspille på fornavnet *Salve* (latin: frelst) som en form for talende våpen.

**Våpenet er med i:**
* Riksarkivets seglsamlinger
* Hans Cappelen: *Norske slektsvåpen*, Oslo 1969 (2. opplag 1976), side 135 med henvisninger
* Herman L. Løvenskiold: *Heraldisk nøkkel*, Oslo 1978, side 21 under Agnus Dei

## Ekteskap og barn
Salve Kallevig giftet seg etter kongebrev 28. oktober 1761 med Else Sophie Mortensdatter Michelsen fra Grimstad, datter av Morten Michelsen og Johanne Christine Rasch. Sammen fikk de åtte barn, men bare to vokste opp: Bodil Marie Kallevig (1771&ndash;1825) og Morten Michael Kallevig (1772&ndash;1827). Hans stemor, som var barnløs, opprettet i 1786 en kontrakt med Kallevig at om han tok av seg henne og begravet henne, så fikk han hele arven hennes. I 1762 kjøpte han et hus i Stranden i Arendal, hvor han og hans hustru flyttet inn.

## Arbeid
Kallevig var skipsreder, trelasthandler, jordeier og kommisjonær i Arendal. Han fikk borgerbrevet 7. august 1758. Kallevig ble en av byens mest ansette menn, og var lenge overformynder. Han eide gården Kallevig på Hisøy, som var en del av Trommestadgården. Han bygget en skipskran i 1790 på Kallevigholmen, hvor han også hadde et skipsverft. I 1792 grunnla han selskapet Salve Kallevig & Søn, som eksisterte helt frem til 1962, da den daværende eieren Johannes Salve Kallevig døde. Selskapet var Arendals største rederi i 1815, og sønnen Morten Michael ble Arendals mest velstående mann.

## Kilder
* Haagen Krog Steffens: ''Norske Slægter 1912'', Gyldendalske Boghandel, Kristiania 1911
* O.A. Aalholm: *Om Sørensens fra Brattekleiv Gjervoll- og Songeætten (Tromø-Arendal) 1440-1940*, Arendal 1942
* H.T.Gram: *Familien Kallevig*, 1988
Mer hahn en neue Oberkeet

**Mer hahn en neue Oberkeet** («Vi har en ny øvrighet», BWV 212) er en av Johann Sebastian Bachs mest kjente verdslige kantater. Den kalles også «Bauern-Kantate» («Bondekantate»); Bachs opprinnelige betegnelse var *Cantate burlesque*.

## Opprinnelse
Kantateteksten stammer fra Christian Friedrich Henrici, mest kjent under pseudonymet Picander, og er skrevet for 30. august 1742. På denne dagen feiret lensherre og kurfyrstlig-saksisk kammerherr Carl Heinrich von Dieskau sin 36. fødselsdag på Rittergut Kleinzschocher ved Leipzig med et stort fyrverkeri, og tok samtidig mot hyllest fra de omkringboende bøndene slik skikken var. 

Dieskau var Picanders overordnede, og på en folkelig grovkornet og tildels ironisk måte henspiller teksten på en rekke av tidens lokale personer og hendinger, som for eksempel tjuvfiske. Sannsynligvis ba Picander Bach om å skrive musikken. Bauernkantate er den seneste av Bachs kantater med dokumentert opprinnelsesdato.

## Tematikk
Under en fest serverer kammerherren øl og det fører til en animert samtale mellom en navnløs bonde (bass) og bondekona Mieke (sopran); etter den rent instrumentale innledningen preger samtalen mellom dem hele resten av kantaten. De gleder seg over festen, utveksler dels tvetydige, dels entydige erotiske forslag og snakker om skatteinnkreverens uærlighet, men mest lovpriser de godseier Dieskau; også hans kone og hennes sparsomhet er tema. Samtalen foregår dels på obersachsisk dialekt

## Besetning
* en ikke navngitt bonde (bass)
* Mieke, en bondekone (sopran)
* Trestemmig strykerensemble med fioliner, bratsjer og basso continuo, i tillegg kommer i en sats  tverrfløyte, valthorn og  andrefioliner.

## Karakteristika
I tråd med tekstens karakter skapte Bach en ganske beskjeden komposisjon med korte satser og et stort sett enkelt tonefølge. Flere steder griper han til populære danseformer og folkelige melodier, for eksempel folkesangen «Mit dir und mir ins Federbett, mit dir und mir aufs Stroh» (meningsinnholdet er omtrent «Med deg og meg i dynene, med deg og meg i halmen»). Deler av tidligere komposisjoner er med, som sats 14 fra *[[Es lebe der König, der Vater im Lande]]* BWV Anh. 11 og den andre bassarien fra *[[Geschwinde, geschwinde, ihr wirbelnden Winde]]* BWV 201).

## Litteratur
* Alfred Dürr: *Johann Sebastian Bach: Die Kantaten.* 7. opplag. Bärenreiter, Kassel 1999, ISBN 3-7618-1476-3.
* Werner Neumann: *Handbuch der Kantaten J.S.Bachs.* 1947, 5. opplag. 1984, ISBN 3-7651-0054-4.
* Hans-Joachim Schulze: *Die Bach-Kantaten. Einführungen zu sämtlichen Kantaten Johann Sebastian Bachs.* Evangelische Verlags-Anstalt Leipzig; Carus-Verlag, Stuttgart 2006 (Edition Bach-Archiv Leipzig) ISBN 3-374-02390-8 (Evang. Verl.-Anst.), ISBN 3-89948-073-2 (Carus-Verl.)
* Christoph Wolff, Ton Koopman: *Die Welt der Bach-Kantaten.* Verlag J. B. Metzler, Stuttgart, Weimar 2006, ISBN 978-3-476-02127-4.

## Eksterne lenker
* [Partitur](http://imslp.org/wiki/Mer_hahn_en_neue_Oberkeet,_BWV_212_(Bach,_Johann_Sebastian)) på IMSLP
* Oppbygning og fullstendig tekst
Vienna Capitals

**Vienna Capital** er et ishockeylag fra Wien, Østerrike. Laget spiller sine hjemmekamper på Albert-Schultz-Eishalle og spiller i Erste Bank Eishockey Liga. Klubben går under navnet vanligvis Caps og ble grunnlagt i 2000. Caps oppnådde sin største prestasjon i 2004/05 og 2016/17 sesongene, der de vant det østerrikske mesterskapet.

## Eksterne lenker
*
EC KAC

**EC KAC** (Klagenfurter Athletiksport-Club)stifftet i 1909, er et ishockeylag fra Klagenfurt i Østerrike som spiller i Erste Bank Eishockey Liga. Laget spiller sine hjemmekamper i Klagenfurt, Kärnten,  på Stadthalle Klagenfurt. EC KAC har vunnet flest østerrikske ishockeymesterskap, totalt 29 ganger, inkludert 11 titler på rad fra 1964 til 1974, og fire på rad 1985-1988.

## Eksterne lenker
* http://www.kac.at/ec-kac/ på tysk.
Slåttekåstunnelen

**Slåttekåstunnelen** er en veitunnel i Nome kommune i Telemark. Tunnelen er en del av riksvei 36. Den er 305 meter lang. 

## Se også
* Sannerholttunnelen‎

* Veitunneler i Norge
* Undersjøiske veitunneler i Norge
Suomen Jääkiekkoliitto

**Finlands Ishockeyforbund** (finsk: Suomen Jääkiekkoliitto, svensk: Finlands Ishockeyförbund) er det styrende organ i ishockey i Finland. I 1927 introduserte den finske skøyteforeningen ishockey som en del av sitt program. Finlands Ishockeyforbund ble stiftet den 20. januar 1929 og hadde 17 klubber. Fra slutten av 1980-tallet, har Finland hatt en periode med suksess på den internasjonale scenen, og for tiden er herrelandslaget rangert på 3.-plass i verden, også kvinnenes landslag er på 3.-plass.

## Referanser


## Eksterne lenker
*
Ordenen av dydens slavinner

**Ordenen av dydens slavinner** (tysk: *Orden der Sklavinnen der Tugend*, fransk: *Ordre des dames esclaves de la vertu*) var en østerriksk orden innstiftet i 1662 av enkekeiserinne Eleonora, som var gift med keiser Ferdinand III. Den var en dameorden, som skulle telle maksimalt 30 høyadelige kvinner blant sine medlemmer. Medlemmene måtte ha levd et dydig liv og forpliktet seg til å fremme fromhet og den katolske tro. Ordenen hadde én klasse. Eleonora var ordenens protektor. Etter at Stjernekorsordenen ble innstiftet i 1668 gikk Ordenen av dydens slavinner inn i en nedgangsperiode og ordenen overlevde ikke Eleonora, som døde i 1686.

Ordenstegnet for Ordenen av dydens slavinner er en medaljong i gull. Den har som motiv en sol med ansiktstrekk og seksten stråler. Solen symboliserer Gud og dyden. Mellom strålene finnes det ranker. Solen er omgitt av en laurbærkrans omslynget av et  bånd med ordenens motto «SOL VBI / QUE TRI / UM / PHAT» (*sola ubique triumphat*). Mottoet betyr *du alene seirer overalt*. Medaljongen kan festes i et kjede. Ordenstegnet kan også bæres på brystet.

## Kilder
*Dikowitsch, Hermann: «Die österreichischen Damenorden», i Johann Stolzer og Christian Steeb (red.): *Österreichs Orden vom Mittelalter bis zur Gegenwart*, Graz: Akademische Druck- u. Verlagsanstalt, 1996, s. 183–184
Slaget om Riga

**Slaget om Riga** ble utkjempet fra 1. til 5. september 1917. Det var en del av den første verdenskrig, og besto i at Det tyske keiserriket tok over kontrollen over Riga fra det Det russiske keiserriket.

## Referanser


## Eksterne lenker
* Tysk kilde om deltagelse i «Schacht um Riga»
HIFK Hockey

**HIFK Hockey** er hockeydelen i klubben HIFK fra Helsingfors i Finland. HIFK ble grunnlagt i 1897. Klubben har vunnet sju mesterskap i Finland, siste i 2011.

### Finske mestere i ishockey
6 mesterskap
* 1969
* 1970
* 1974
* 1980
* 1983
* 1998
* 2011

## Eksterne lenker
*